อนุชา โชว์ไฮไลต์ พปชร. ชูเติมเงินบาทแรกช่วยชาวนา กระตุ้น ศก.ฐานราก
อนุชา เผย พลังประชารัฐ ชูนโยบายเติมเงินบาทแรกให้ชาวนา ช่วยค่าปลูก ไร่ละ 1,500 ค่าเกี่ยว ไร่ละ 2,000 ค่าเก็บ ไร่ละ 1,500 ยันทำทันทีหากได้เป็นแกนนำจัดตั้ง รบ. พร้อมชูนโยบาย 3 ลด 3 เพิ่ม ช่วยเหลือระยะยาว ,เมื่อวันที่ 6 มี.ค.62 นายอนุชา นาคาศัย ประธานยุทธศาสตร์ภาคกลาง พรรคพลังประชารัฐ (พปชร.) และ น.ส.นฤมล ภิญโญสินวัฒน์ ผู้สมัคร ส.ส.บัญชีรายชื่อ แถลงข่าวว่า พรรคได้มีการหารือเกี่ยวกับนโยบายข้าว ซึ่งเป็นไฮไลต์ของพรรค ด้วยการเติมเงินบาทแรกเข้าสู่ระบบเศรษฐกิจจากฐานราก เริ่มจากเกษตรกรด้วยการต่อยอดนโยบายรัฐบาลชุดนี้ ที่ทำมาแล้วและเป็นเรื่องดี โดยได้ข้อสรุปว่า เราจะเพิ่มค่าเกี่ยว จากเดิมไร่ละ 1,500 บาท ไม่เกิน 12 ไร่ เป็นไร่ละ 2,000 บาท จำนวน 20 ไร่ ช่วยค่าปลูกและค่าเตรียมดิน 1,500 บาทต่อไร่ ไม่เกิน 20 ไร่ และหากชาวนามียุ้งฉางเก็บข้าว เพื่อลดปริมาณข้าวที่ออกสู่ตลาด ทำให้ราคาข้าวดี ก็จะให้ค่าเก็บรักษา 1,500 บาทต่อตัน ซึ่งหากเทียบเป็นค่าปลูกและค่าเกี่ยวเป็นตัน ก็จะอยู่ที่ตันละ 5,800 บาท ซึ่งนโยบายเรื่องข้าวถือเป็นเรื่องเร่งด่วน ที่พรรคต้องทำทันที หากได้เป็นแกนนำจัดตั้งรัฐบาล ส่วนนโยบายระยะยาว พรรคก็ได้เตรียมมาตรการช่วยเหลือไว้แล้ว เช่น 3 ลด 3 เพิ่ม ที่จะทำให้เกษตรกรเป็นเกษตรกรยุคใหม่ เพราะถือเป็นพื้นฐานเศรษฐกิจของประเทศ ดังนั้นจึงจำเป็นต้องรีบเติมเงินเข้าสู่ระบบเศรษฐกิจ ผ่านเกษตรกร ซึ่งถูกละเลยมาหลายรัฐบาล
อนุชา เผย พลังประชารัฐ ชูนโยบายเติมเงินบาทแรกให้ชาวนา ช่วยค่าปลูก ไร่ละ 1,500 ค่าเกี่ยว ไร่ละ 2,000 ค่าเก็บ ไร่ละ 1,500 ยันทำทันทีหากได้เป็นแกนนำจัดตั้ง รบ. พร้อมชูนโยบาย 3 ลด 3 เพิ่ม
เบลือกตั้ง62,หาเสียง,พลังประชารัฐ,อนุชา นาคาศัย,เลือกตั้ง